கேள்வி: தீபக் பூரி என்பது என்ன?
பதில்: தீபக் பூரி (''Deepak Puri'') இந்தியா புது தில்லி தலைமையிடமாகக் கொண்ட மோசர் பேயர் என்ற நிறுவனத்தின் நிறுவனர், தலைவர் மற்றும் நிர்வாக இயக்குநர் ஆவார். நொடிப்பு காரணமாக நிறுவனம் 2018 ஆம் ஆண்டில் கலைக்கப்பட்டது. தீபக் பூரி ஆரம்பத்தில் ஈஎசுஎசுஓ என்ற எண்ணெய் நிறுவனத்தில் இளைய செயல் அலுவலராகப் பணியாற்றினார் - 1962 ஆம் ஆண்டு கொல்கத்தாவில், பின்னர் சாலிமார் வண்ணங்கள் நிறுவனத்தில் பணியிலிருந்தார். 1964 ஆம் ஆண்டில், பூரி தனது முதல் நிறுவனமான உலோகத் தொழிற்சாலையை கல்கத்தாவில் தொடங்கினார், அலுமினிய கம்பிகள் மற்றும் தளபாடங்கள் வர்த்தகம் செய்தார். இரண்டு ஆண்டுகளுக்குப் பிறகு, உற்பத்தியிலும் இறங்கினார். கல்கத்தாவில் தொழிலாளர் பிரச்சனைகள் காரணமாக, 1983 ஆம் ஆண்டில் புது தில்லிக்கு குடிபெயர முடிவு செய்தார். அங்கு இவர் சுவிட்சர்லாந்தை தளமாகக் கொண்ட மோசர் பேயர் உடன் இணைந்து மோசர் பேயர், இந்தியாவைத் தொடங்கினார்.